Stella by Starlight

”Stella By Starlight” on musiikkikappale vuoden 1944 Hollywood-elokuvasta Kutsumattomat vieraat. Kappaleen sävelsi Victor Young ja se esiintyi elokuvassa instrumentaalina. Ensin se soi alkutekstien taustalla, ja toisen kerran Ray Millandin esittämä päähenkilö soitti sitä serenadina Gail Russellin esittämälle Stellalle. Yleisö piti kappaleesta niin paljon, että kaksi vuotta myöhemmin Young sovitti sen lauluksi. Sanat kirjoitti Ned Washington, joka oli aiemmin työskennellyt Disneyn studioilla ja voittanut vuonna 1940 Oscarin kappaleella ”When You Wish Upon a Star” (”Tähti toiveen toteuttaa”) elokuvasta Pinocchio.

Charlie Parker levytti ensimmäisen jazzversion tammikuussa 1952. Nykyään kappale on yksi useimmin levytetyistä jazzstandardeista. Sen ovat levyttäneet muun muassa Harry James, Frank Sinatra, Axel Stordahl, Stan Getz, Bud Powell, Stan Keaton ja Miles Davis.

Kappaleen rakenne on aikajaksolle epätyypillinen A1 B C A2, ja musiikissa on vaikutteita Sergei Rahmaninovin sävellyksistä.

Lähteet

Vuoden 1944 kappaleet
Ned Washingtonin sanoittamat kappaleet
Jazzstandardit
Victor Youngin säveltämät kappaleet